Lixṣas i d-yellan deg tirmit, d uqḍaɛ i teqḍeɛ deg-sen Fransa, ur yelli d aɛewwiq. Imyura izzayriyen, zzin tiṭ ɣef umezgun, rran-t di rrif, uɣalen ɣer lfulklur. Alami d aseggas n 1926, Ɛli Sellili i yettwasnen Ɛellalu, yerra-d amezgun ɣer unnar s tmezgunt Ǧeḥḥa. Deg wass-nni amezwaru i tt-uraren, azal n 1500 n yimdanen i tt-yezhan. S waya, yessers Sellili lsas n umezgun azzayri. 1929 yestebɛa-s-d Rachid Leqsantini yiwet isemma-as baba Qeddur aṭemmaɛ. Aya akk s tuffra ɣef irumiyen. Maca, tfaq ɣef waya dɣa tegdel-asen leqdic, ur ten-teǧǧi ara ad t-snernin akken ilaq. Alami yekker tṛaḍ n umaḍal tis snat (1939_1945).